CELEX: 32014R1271
Language: fi
Date: 2014-11-28 00:00:00
Title: Komission täytäntöönpanoasetus (EU) N:o 1271/2014, annettu 28 päivänä marraskuuta 2014 , vuonna 2014 eräillä viininviljelyalueilla tai niiden osissa tietyistä rypälelajikkeista korjatuista rypäleistä tuotetun viinin väkevöimistä koskevien rajojen nostamisen sallimisesta

29.11.2014   
            
            
               FI
            
            
               Euroopan unionin virallinen lehti
            
            
               L 344/10
            
         KOMISSION TÄYTÄNTÖÖNPANOASETUS (EU) N:o 1271/2014,
   annettu 28 päivänä marraskuuta 2014,
   vuonna 2014 eräillä viininviljelyalueilla tai niiden osissa tietyistä rypälelajikkeista korjatuista rypäleistä tuotetun viinin väkevöimistä koskevien rajojen nostamisen sallimisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 91 artiklan,
   sekä katsoo seuraavaa:
   
               (1)
            
            
               Asetuksen (EU) N:o 1308/2013 liitteessä VIII olevan I osan A kohdan 3 kohdan mukaan poikkeuksellisen epäsuotuisien ilmasto-olojen vuosina jäsenvaltiot voivat pyytää, että luonnollisen alkoholipitoisuuden lisäämistä (väkevöintiä) koskevia rajoja nostetaan enintään 0,5 tilavuusprosentilla.
            
         
               (2)
            
            
               Belgia, Bulgaria, Tšekki, Saksa, Ranska, Kroatia, Italia, Unkari, Itävalta, Romania, Slovenia ja Slovakia ovat pyytäneet vuonna 2014 korjatuista rypäleistä tuotetun viinin väkevöimistä koskevien rajojen nostamista, koska ilmasto-olot ovat olleet viljelykaudella erityisen epäsuotuisia. Bulgaria, Tšekki, Kroatia, Unkari, Itävalta, Romania, Slovenia ja Slovakia ovat esittäneet tällaisen pyynnön kaikkien viininviljelyalueidensa osalta. Belgian pyyntö koskee yhtä aluetta, Saksan pyyntö eräitä alueita sekä Moselin ja Saale-Unstrutin alueiden osia, Ranskan pyyntö eräitä kuntia Auden ja Hérault'n departementeissa ja Italian pyyntö eräitä alueita Pohjois- ja Keski-Italiassa sekä yhtä SAN-aluetta Umbrian ja Lazion alueilla. Belgia, Ranska ja Italia ovat pyytäneet väkevöintiä koskevien rajojen nostamista kaiken kyseisillä poikkeuksellisen epäsuotuisista ilmasto-oloista kärsineillä alueilla kasvavista rypälelajikkeista tuotetun viinin osalta. Saksa on pyytänyt väkevöintiä koskevien rajojen nostamista ainoastaan tietyistä kärsineistä rypälelajikkeista Badenin, Württembergin ja Mecklenburger Landweinin alueilla sekä Saale-Unstrutin alueen asianomaisessa osassa tuotetun viinin osalta.
            
         
               (3)
            
            
               Vuoden 2014 poikkeuksellisen epäsuotuisista ilmasto-oloista johtuen tietyillä viininviljelyalueilla tai niiden osissa ei ole mahdollista tuottaa asetuksen (EU) N:o 1308/2013 liitteessä VIII olevan I osan A kohdan 2 kohdassa säädettyjen luonnollisen alkoholipitoisuuden lisäämistä koskevien rajojen perusteella kokonaisalkoholipitoisuudeltaan sellaista viiniä, jolle tavallisesti olisi kysyntää markkinoilla.
            
         
               (4)
            
            
               Kun otetaan huomioon asetuksen (EU) N:o 1308/2013 liitteessä VIII olevan I osan tarkoitus, joka on estää ja rajoittaa viinin väkevöimistä, sekä mainitun osan A kohdan 3 kohdan mukaisen poikkeuksen erityisluonne, viinin väkevöimistä koskevien rajojen nostamiseen olisi myönnettävä lupa ainoastaan sellaisille viininviljelyalueille tai niiden osille, joilla ilmasto-olot ovat olleet poikkeuksellisen epäsuotuisat. Sen vuoksi lupa olisi myönnettävä Belgiassa ainoastaan Vallonian alueelle, joka on kärsinyt tällaisista ilmasto-oloista. Saksassa lupa olisi myönnettävä ainoastaan rypälelajikkeille Blauer Spätburgunder, Schwarzriesling, Blauer Gutedel, Weißer Gutedel ja Blauer Trollinger, jotka ovat kärsineet tällaisista ilmasto-oloista Badenin alueella; tällaisista ilmasto-oloista Hessische Bergstraßen ja Rheingaun alueilla kärsineistä kaikista punaviinin valmistukseen tarkoitetuista rypälelajikkeista tuotetulle viinille; tällaisista ilmasto-oloista Saale-Unstrutin alueen osassa kärsineistä kaikista punaviinin valmistukseen tarkoitetuista rypälelajikkeista ja valkoviinin valmistukseen tarkoitetuista rypälelajikkeista Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling ja Weißer Burgunder tuotetulle viinille; tällaisista ilmasto-oloista Württembergin alueella kärsineestä rypälelajikkeesta Blauer Trollinger tuotetulle viinille; tällaisista ilmasto-oloista Mecklenburger Landweinin alueella kärsineistä rypälelajikkeista Phoenix, Müller-Thurgau, Elbling ja Regent tuotetulle viinille; ja tällaisista ilmasto-oloista Ahrin, Mittelrheinin, Nahen, Pfalzin ja Rheinhessenin alueilla sekä Moselin alueen osassa kärsineistä kaikista rypälelajikkeista tuotetulle viinille. Ranskassa lupa olisi myönnettävä vain Auden ja Hérault'n departementteihin kuuluville kunnille, jotka ovat kärsineet kyseisenlaisista ilmasto-oloista. Italiassa lupa olisi myönnettävä ainoastaan Veneton, Friuli-Venezia-Giulian, Provincia autonoma di Trenton, Provincia autonoma di Bolzanon, Lombardian, Piemonten, Emilia-Romagnan, Toscanan, Abruzzon ja Puglian alueille sekä SAN-alueelle ”Orvieto” Umbrian ja Lazion alueilla, jotka ovat kärsineet tällaisista ilmasto-oloista.
            
         
               (5)
            
            
               Sen vuoksi on aiheellista sallia vuonna 2014 korjatuista kaikista tai eräistä rypälelajikkeista tuotetun viinin väkevöimistä koskevien rajojen nostaminen viininviljelyalueilla tai niiden osissa Belgiassa, Bulgariassa, Tšekissä, Saksassa, Ranskassa, Kroatiassa, Italiassa, Unkarissa, Itävallassa, Romaniassa, Sloveniassa ja Slovakiassa.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EU) N:o 1308/2013 liitteessä VIII olevan I osan A kohdan 3 kohdassa säädetään, tämän asetuksen liitteessä luetelluilla viininviljelyalueilla tai niiden osissa vuonna 2014 korjattujen kaikkien tai kyseisessä liitteessä täsmennettyjen rypälelajikkeiden tuoreiden rypäleiden, rypäleen puristemehun, käymistilassa olevan rypäleen puristemehun, käymistilassa olevan uuden viinin ja vuonna 2014 korjatuista rypäleistä tuotetun viinin luonnollisen alkoholipitoisuuden lisääminen ei saa ylittää seuraavia rajoja:
   
               a)
            
            
               3,5 tilavuusprosenttia asetuksen (EU) N:o 1308/2013 liitteen VII lisäyksessä I tarkoitetulla A-viininviljelyvyöhykkeellä;
            
         
               b)
            
            
               2,5 tilavuusprosenttia asetuksen (EU) N:o 1308/2013 liitteen VII lisäyksessä I tarkoitetulla B-viininviljelyvyöhykkeellä;
            
         
               c)
            
            
               2,0 tilavuusprosenttia asetuksen (EU) N:o 1308/2013 liitteen VII lisäyksessä I tarkoitetulla C-viininviljelyvyöhykkeellä.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      LIITE
      Rypälelajikkeet ja viininviljelyalueet tai niiden osat, joiden osalta väkevöimistä koskevan rajan nostaminen on sallittua 1 artiklan mukaisesti
      
                  Jäsenvaltio
               
               
                  Viininviljelyalueet tai niiden osat (viininviljelyvyöhyke)
               
               
                  Lajike
               
            
                  Belgia
               
               
                  Vallonian viininviljelyalueet (A-vyöhyke)
               
               
                  Kaikki sallitut rypälelajikkeet
               
            
                  Bulgaria
               
               
                  Kaikki viininviljelyalueet (C-vyöhyke)
               
               
                  Kaikki sallitut rypälelajikkeet
               
            
                  Tšekki
               
               
                  Kaikki viininviljelyalueet (A- ja B-vyöhyke)
               
               
                  Kaikki sallitut rypälelajikkeet
               
            
                  Saksa
               
               
                  Ahrin viininviljelyalue
               
               
                  Kaikki sallitut rypälelajikkeet
               
            
                  Badenin viininviljelyalue (B-vyöhyke)
               
               
                  Sallitut rypälelajikkeet: Blauer Spätburgunder, Schwarzriesling, Blauer Gutedel, Weißer Gutedel ja Blauer Trollinger
               
            
                  Hessische Bergstraßen viininviljelyalue (A-vyöhyke)
               
               
                  Kaikki sallitut rypälelajikkeet punaviinin valmistukseen
               
            
                  Mittelrheinin viininviljelyalue (A-vyöhyke)
               
               
                  Kaikki sallitut rypälelajikkeet
               
            
                  Moselin viininviljelyalue, lukuun ottamatta Perlin, Oberperlin, Nennigin ja Sehndorfin alueita (A-vyöhyke)
               
               
                  Kaikki sallitut rypälelajikkeet
               
            
                  Nahen viininviljelyalue (A-vyöhyke)
               
               
                  Kaikki sallitut rypälelajikkeet
               
            
                  Pfalzin viininviljelyalue (A-vyöhyke)
               
               
                  Kaikki sallitut rypälelajikkeet
               
            
                  Rheingaun viininviljelyalue (A-vyöhyke)
               
               
                  Kaikki sallitut rypälelajikkeet punaviinin valmistukseen
               
            
                  Rheinhessenin viininviljelyalue (A-vyöhyke)
               
               
                  Kaikki sallitut rypälelajikkeet
               
            
                  Saale-Unstrutin viininviljelyalue, lukuun ottamatta Potsdam-Mittelmarkin aluetta (A-vyöhyke)
               
               
                  Kaikki sallitut rypälelajikkeet punaviinin valmistukseen sekä seuraavat rypälelajikkeet valkoviinin valmistukseen: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling ja Weißer Burgunder
               
            
                  Württembergin viininviljelyalue (A-vyöhyke)
               
               
                  Rypälelajike Blauer Trollinger
               
            
                  Mecklenburger Landweinin viininviljelyalue (A-vyöhyke)
               
               
                  Seuraavat rypälelajikkeet: Phoenix, Müller-Thurgau, Elbling ja Regent
               
            
                  Ranska
               
               
                  Seuraavat kunnat (C-vyöhyke):
                  
                              —
                           
                           
                              Auden departementti: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal ja Villesiscle,
                           
                        
                              —
                           
                           
                              Hérault'n departementti: Beaufort, Montels, Olonzac ja Oupia
                           
                        
               
                  Kaikki sallitut rypälelajikkeet
               
            
                  Kroatia
               
               
                  Kaikki viininviljelyalueet (B- ja C-vyöhykkeet)
               
               
                  Kaikki sallitut rypälelajikkeet
               
            
                  Italia
               
               
                  Veneton, Friuli-Venezia-Giulian, Provincia autonoma di Trenton, Provincia autonoma di Bolzanon, Lombardian, Piemonten, Emilia-Romagnan, Toscanan, Abruzzon ja Puglian sekä SAN-alueen ”Orvieto” viininviljelyalueet (C-vyöhyke)
               
               
                  Kaikki sallitut rypälelajikkeet
               
            
                  Unkari
               
               
                  Kaikki viininviljelyalueet (C-vyöhyke)
               
               
                  Kaikki sallitut rypälelajikkeet
               
            
                  Itävalta
               
               
                  Kaikki viininviljelyalueet (B-vyöhyke)
               
               
                  Kaikki sallitut rypälelajikkeet
               
            
                  Romania
               
               
                  Kaikki viininviljelyalueet (B- ja C-vyöhykkeet)
               
               
                  Kaikki sallitut rypälelajikkeet
               
            
                  Slovenia
               
               
                  Kaikki viininviljelyalueet (B- ja C-vyöhykkeet)
               
               
                  Kaikki sallitut rypälelajikkeet
               
            
                  Slovakia
               
               
                  Kaikki viininviljelyalueet (B- ja C-vyöhykkeet)
               
               
                  Kaikki sallitut rypälelajikkeet